ועדת הכנסת, כנסת 20, פרוטוקול מספר 90, 2015-12-30 09:30

דוד ביטן: בוקר טוב.

דוד ביטן: אני פותח את הישיבה.

דוד ביטן: אני מבקש להודיע הודעה.

דוד ביטן: אני שמח שוועדת הכספים מתכוונת לקבל החלטה, בהסכמת השופטים ונשיא המדינה והאוצר, לקבל את יוזמת ועדת הכנסת להפחית אחוז מתוספת השכר שקשורה להשפעת עליית שכר המינימום על המדד.

דוד ביטן: זאת החלטה תקדימית שפעם ראשונה בהיסטוריה שופטים הסכימו לדבר כזה, וזה מוכיח שההחלטה צודקת ואי-אפשר לעמוד בפניה.

דוד ביטן: תודה רבה.

דוד ביטן: הצעת חוק לתיקון פקודת רופאי השיניים (פטור מבחינות).

דוד ביטן: למה רק על רופאי השיניים ולא על רופאים אחרים?

עודד פורר: זה יגיע גם לרופאים.

דוד ביטן: כשיהיו דיונים בוועדה, תעבירו את זה גם לרופאים, לאו דווקא לרופאי שיניים.

עודד פורר: בנושא של רופאים יש פטורים אחרים, שהם כבר קיימים.

עודד פורר: יש גם מדינות פטור.

אחמד טיבי: שבע מדינות.

אלי אלאלוף: לא כולל גרמניה, כי היא מפגרת.

עודד פורר: בכל מקרה, הסיפור הזה של פקודת רופאי השיניים מאפשר לשר להתקין תקנות שיאפשרו הכרה לרופאי שיניים מסוימים.

דוד ביטן: אבל אם אפשר להרחיב את המעגל, תרחיבו בוועדה.

אחמד טיבי: השאלה למה רופאי השיניים המסוימים.

אחמד טיבי: כל העולם התקשר אתמול, כולל אלה שלומדים בשנה האחרונה, ושאלו האם יש פטור או אין פטור.

אחמד טיבי: זה גרם לבלבול אדיר.

דוד ביטן: כי אין תקנות.

דוד ביטן: התקנות צריכות להיות באישור הוועדה.

עודד פורר: זה בסך הכול מאפשר לשר להתקין תקנות.

דוד ביטן: אבל אתם צריכים לדאוג שהתקנות יובאו לאישור הוועדה בכנסת, כדי שאפשר יהיה להשפיע על ההרכב.

דוד ביטן: לא רק השר.

עודד פורר: אני יכול לספר שיש מקצוע בצרפת של רופאים פודיאטורים, שב-2008 הממשלה החליטה שיתקינו תקנות ועדיין לא התקינו.

דוד ביטן: הבעיה היא פחות אלה שלומדים היום.

דוד ביטן: יש עולים חדשים שמגיעים, אחרי שהם עבדו 20 שנה במדינה מסוימת.

דוד ביטן: אם אני היום אצטרך לעבור את הבחינות של לשכת עורכי הדין, לא בטוח שאני אעבור אותן.

דוד ביטן: אומנם באופן מעשי אתה יותר טוב, אבל מבחינה עיונית אתה פחות טוב.

עודד פורר: זה צעד ראשון והוא מבורך, וצריך לזרז אותו.

דוד ביטן: אנחנו מעירים הערות לגבי הוועדה שתדון, כדי שתסתכלו על הדברים האלה כי זה חשוב.

דוד ביטן: הסכמנו על הקמת ועדה משותפת לוועדת העלייה ולוועדת העבודה והרווחה.

דוד ביטן: מכיוון שאנחנו משתדלים שכל הסיעות יהיו חברות, המינימום שאפשר בוועדות כאלה זה 14 חברים.

דוד ביטן: בסופו של דבר זאת לא בעיה, כי לא כל האנשים באים ואז אפשר לקיים דיון כמו שצריך.

דוד ביטן: הבנתי מיושב-ראש הוועדה והרווחה שהוויכוח הוא בראשות איזו ועדה תהיה הוועדה המשותפת, ועדת העלייה או ועדת העבודה והרווחה.

דוד ביטן: סברתי שמכיוון שמדובר בעולים, שזאת צריכה להיות ועדת העלייה.

דוד ביטן: חבר הכנסת אלאלוף אומר שזה צריך להיות בראשות הוועדה שלו, ועדת העבודה והרווחה.

דוד ביטן: נעזוב לרגע את היושב-ראש ונציג את הרכב הוועדה המשותפת בת 14 חברים, שבעה מכל ועדה.

דוד ביטן: הלכנו לפי הרכב הסיעות, ואז מינינו לפי הסיעות.

דוד ביטן: זאת ההצעה שלנו.

דוד ביטן: ועדת העלייה מונה רק שמונה חברים, כך שאם אני עושה שבעה מכל ועדה, זה כמעט כל הוועדה.

דוד ביטן: החברים מטעם ועדת העלייה והקליטה הם: אברהם נגוסה, ליכוד; יצחק וקנין, ש"ס; מוטי יוגב, הבית היהודי; טלי פלוסקוב, כולנו; קסניה סבטלובה, המחנה הציוני; יואל רזבוזוב, יש עתיד; סופה לנדבר, ישראל ביתנו.

דוד ביטן: החברים מטעם ועדת העבודה והרווחה הם: נורית קורן, ישראל אייכלר, שולי מועלם-רפאלי, אלי אלאלוף, מיכל בירן, ג'מאל זחאלקה ואילן גילאון.

דוד ביטן: האם ההרכב הזה מקובל?

דוד ביטן: האם יש הערות?

עודד פורר: לא יכולים להיות חברים שהם לא חברי הוועדות האלה?

דוד ביטן: לא.

דוד ביטן: לכל הסיעות יש נציגים.

דוד ביטן: לליכוד שני נציגים, לש"ס נציג אחד, ליהדות התורה אחד, לבית היהודי שניים – בגלל הבעיה של הוועדות נתתי להם שניים – לכולנו שניים, למחנה הציוני שניים, לרשימה המשותפת אחד, למרצ אחד, לישראל ביתנו אחד וליש עתיד אחד.

דוד ביטן: צריך להחליט מאיזו ועדה יהיה היושב-ראש.

אלי אלאלוף: זאת לא בעיה של יושב-ראש, אלא שני יושבי-ראש לוועדה המשותפת.

אלי אלאלוף: עד עכשיו הטיפול בכל הנושא שקשור למקצועות הבריאות ונושא הבריאות בכלל הוא באחריות ועדת העבודה והרווחה והבריאות.

אלי אלאלוף: לכן ההובלה על-ידי הצוות של הבריאות היא עניין מרכזי.

אלי אלאלוף: לא נתחיל עכשיו ללמוד את הטכניקות.

אלי אלאלוף: ההחלטות שיתקבלו הן בשם שתי הוועדות.

אלי אלאלוף: אני שומע פה הערות בשאלה למה לא במקצועות האחרים, שזאת שאלה שנראית טבעית.

דוד ביטן: בוועדה עצמה אפשר לשנות את הנוסח של החוק.

דוד ביטן: אם יהיה משהו חדש, תעבירו אלי ואני אעצור את זה.

אלי אלאלוף: אם היום נעצור עד שנסדר את כל מקצועות הבריאות, אנחנו נעכב החלטה היסטורית דווקא בנושא רופאי השיניים, וזה ישמש לנו תקדים להחיל את זה על המקצועות האחרים.

אלי אלאלוף: אני בעד שתאפשרו.

אלי אלאלוף: זאת המלצה מצוינת של השר ליצמן והצוות שעובד אתו בדברים האלה, ולכן אני בעד שנעבור כרגע על רפואת השיניים.

אלי אלאלוף: תבינו, ההחלטה היא לא פשוטה.

אלי אלאלוף: יש פה מבחנים, יש מבחן תיאורטי, מבחן מעשי, וכל זה הוא לדעתי מיותר.

דוד ביטן: אני חוזר ואומר שהוועדה לא חייבת באופן גורף, אבל היא יכולה לשקול גם מקצועות נוספים ולהכניס אותם לתוך החוק בהליך תיקון חקיקה של הוועדה.

דוד ביטן: אם משרדים או אחרים יגידו משהו חדש, זה יבוא אלינו לדיון ואנחנו נדחה את הבקשה של משהו חדש.

דוד ביטן: אז אל תהיה מודאג, תעשה את העבודה שלך בעניין הזה.

עודד פורר: התיקון הזה הוא קריטי.

עודד פורר: זה בסך הכול לתת לשר הבריאות את הסמכות להתקין תקנות.

דוד ביטן: הבנתי את העניין.

דוד ביטן: אבל אם אתה מוסיף עוד מקצוע, אז תתקן תקנות גם על המקצוע הזה.

אלעזר שטרן: למה רופאי שיניים דווקא?

עודד פורר: כי במקומות אחרים יש פתרונות.

דוד ביטן: אני לא ראיתי.

דוד ביטן: אני יודע שעולה חדש מצרפת, שהייתה לו קליניקה בצרפת, הגיע לארץ ולא הצליח לעבור את הבחינה וחזר לצרפת.

דוד ביטן: אז מה עשינו פה?

דוד ביטן: יש בעיה.

דוד ביטן: אנחנו אומרים לך שתחשוב על זה ותשקול, הרי זאת הוועדה.

דוד ביטן: בוועדה אפשר לעשות תיקוני חקיקה.

דוד ביטן: מה שנכנס לא יוצא אותו דבר.

דוד ביטן: תשקול להרחיב את העניין הזה.

דוד ביטן: זו גם העמדה של החברים.

דוד ביטן: ואל תדאג, אנחנו נדחה את הבקשה למשהו חדש.

דוד ביטן: חבר הכנסת נגוסה, מה אתה אומר לגבי ראשות הוועדה?

אברהם נגוסה: ביום שני הסכמנו שתהיה ועדה משותפת, בגלל שמדובר פה בעולים.

אברהם נגוסה: אני חושב שזה טבעי מאוד, בגלל שאנחנו מדברים על עולים, שאנחנו נטפל בשיתוף פעולה בראשות ועדת העלייה והקליטה.

דוד ביטן: אתם חברים בוועדה.

דוד ביטן: מי יהיה יושב-ראש הוועדה?

דוד ביטן: חבר הכנסת אלאלוף אומר שזה נושא של בריאות.

דוד ביטן: היועצת המשפטית אומרת שלא מדובר רק בעולים.

דוד ביטן: דבר שני, הצוות שלו יותר משופשף בעניין הזה.

אברהם נגוסה: היועצים המשפטיים של הוועדה גם משופשפים בנושא.

דוד ביטן: בעניין הזה אני חושב שכדאי לוותר.

דוד ביטן: יש היגיון בזה.

דוד ביטן: אם כך, יושב-ראש הוועדה יהיה מר אלי אלאלוף, אבל זו הוועדה המשותפת.

אלעזר שטרן: ההמלצות האלה ייושמו?

אלעזר שטרן: ועדת אלאלוף זו בעיה עם היישום.

אלי אלאלוף: אפילו שיש קצת אמת בהומור, הפעם טעית.

אלי אלאלוף: תודו שלא הצלחתם כמו שהצלחנו עכשיו.

דוד ביטן: אלאלוף, אני מבקש ממך להרחיב את המעגל של החוק הזה.

דוד ביטן: אל תפחד מאף אחד.

דוד ביטן: דרך אגב, מי שהוביל את העניין בחוק הזה זה משרד הקליטה, לא משרד הבריאות.

דוד ביטן: אבל אנחנו נלך לקראתך בעניין הזה.

אברהם נגוסה: אדוני היושב-ראש, הדאגה שלי היא שהוא מאוד עמוס.

אברהם נגוסה: הנושא הזה יידחה.

אברהם נגוסה: אצלנו אנחנו נותנים לזה עדיפות.

דוד ביטן: יש בזה משהו.

אברהם נגוסה: אני גם חבר ועדה.

אלי אלאלוף: מאותן סיבות שאתה רוצה לעשות את זה מוקדם, גם אנחנו רוצים.

אלי אלאלוף: אנחנו יושבים עם האנשים וכואב לנו.

אלי אלאלוף: לא רק חזרו לצרפת, גם התאבדו.

אלי אלאלוף: אז האמן לי שהנושא הוא מספיק בהול.

דוד ביטן: אולי נמנה את יושב-ראש ועדת הכנסת ליושב-ראש הוועדה המשותפת.

אלעזר שטרן: זה הכי טוב.

דוד ביטן: אבל אני לא חבר באף ועדה, אז אני לא יכול להיות.

דוד ביטן: גם אם ארצה אני לא יכול להיות.

אלעזר שטרן: מרוב שיש לכם שרים וסגני שרים, אין מי שיעשה את העבודה.

אלעזר שטרן: אגיד לך מה אני מציע.

אלעזר שטרן: הרי דובר פה על הזמן מול המקצוענות, וחבר הכנסת אלאלוף אומר שהוא עושה את זה מהר.

אלעזר שטרן: אני מציע להגיד חודשיים, ואם לא יהיה עוד חודשיים יעבור לשם.

דוד ביטן: לא צריך.

דוד ביטן: לא מקובל.

דוד ביטן: צריך לכבד את היושב-ראש.

אלעזר שטרן: רק לתקציב המדינה אפשר לתת זמן?

איילת נחמיאס ורבין: אין לי בעיה לתת זמן, אבל לא זאת הדרך.

דוד ביטן: היושב-ראש גם רוצה לקדם את זה.

דוד ביטן: אנחנו מבקשים שהליך החקיקה הזה יסתיים תוך 60 יום.

דוד ביטן: זה מקובל עליך?

אלי אלאלוף: כולל קריאה שנייה ושלישית.

אלי אלאלוף: אני בעד.

דוד ביטן: תודה רבה.

דוד ביטן: מי בעד כל מה שאמרנו, הרכב הוועדה, יושב-ראש הוועדה ו-60 הימים?

דוד ביטן: מי נגד?

דוד ביטן: בעד – 7

דוד ביטן: נמנעים – אין

דוד ביטן: הבקשה אושרה.

דוד ביטן: אנחנו עוברים לקביעת ועדה לדיון בהצעת החוק לתיקון פקודת הסטטיסטיקה.

דוד ביטן: חבר הכנסת אייכלר, בבקשה.

ישראל אייכלר: אדוני היושב-ראש, הצעת החוק היא להסדיר את הסנקציה הפלילית לפקודת הסטטיסטיקה.

דוד ביטן: למה, החרדים לא עונים אף פעם לסטטיסטיקה?

ישראל אייכלר: הם עונים, ויפה.

ישראל אייכלר: זה בא מהוועדה לפניות הציבור, כי אנשים פנו.

ישראל אייכלר: מדובר באנשים קשישים או חרדתיים, שנורא מפחדים שייכנסו להם לתוך הארנק.

ישראל אייכלר: אני זוכר סבתא פולנייה, שבזמן שהיא הייתה מוציאה מהארנק שקל, היא הייתה מסתובבת שאף אחד לא יראה מה יש לה בארנק.

ישראל אייכלר: הייתה לה בסך הכול כרטיסייה.

ישראל אייכלר: יש אנשים שפוחדים מזה.

דוד ביטן: איזו ועדה אתה רוצה?

ישראל אייכלר: הוועדה לפניות הציבור.

דוד ביטן: מה אמרו במליאה?

דוד ביטן: למה זה מגיע אלינו בכלל?

ישראל אייכלר: אמרו ועדת חוקה.

<ארבל אסטרחן: זה שייך לוועדת חוקה.

דוד ביטן: אבל מכיוון שהמציע הוא אייכלר והוא יושב-ראש הוועדה, אז עדיף שהוא יקדם את זה.

ישראל אייכלר: ועדת החוקה עסוקה מאוד.

דוד ביטן: מי בעד להעביר את זה לוועדה לפניות הציבור?

<ארבל אסטרחן: זו ועדה שלא מעבירים אליה חקיקה, כי היא לא ועדה נושאית.

דוד ביטן: אז הנה, עכשיו היא נהייתה ועדה נושאית לצורך העניין.

דוד ביטן: מי בעד?

אלעזר שטרן: סליחה, אני רוצה לשמוע את היועצת המשפטית.

דוד ביטן: עזוב, נו.

דוד ביטן: מספיק.

אלעזר שטרן: נשמע את היועצת המשפטית.

דוד ביטן: מי נגד?

דוד ביטן: היא אמרה שזאת לא ועדה שמעבירים אליה בדרך כלל.

אלעזר שטרן: לא בדרך כלל.

אלעזר שטרן: שנייה, בואו נשמע.

אלעזר שטרן: מה קרה לכם?

דוד ביטן: ועדה לפניות הציבור.

דוד ביטן: רוצים הצבעה חוזרת?

אלעזר שטרן: רגע, אבל לא שמענו.

דוד ביטן: היא אמרה שבדרך כלל לא מעבירים לוועדה הזאת.

אלעזר שטרן: אבל אפשר או אי-אפשר?

<ארבל אסטרחן: פורמאלית אפשר, אבל הנושא לא מצוי בסמכות הוועדה הזאת.

דוד ביטן: ודאי שאפשר.

דוד ביטן: אתה לא סומך עלי?

דוד ביטן: אז סמכות ועדת הכנסת להחליט על זה, זה הכול.

דוד ביטן: מי בעד?

דוד ביטן: מי נגד?

דוד ביטן: מי נמנע?

דוד ביטן: בעד – 5

דוד ביטן: נמנעים – 1

דוד ביטן: כל הכבוד, הייתי צריך נמנע אחד בעניין הזה.

ישראל אייכלר: זה שהוא לא היה נגד זה יפה.

דוד ביטן: הנושא יעבור לוועדה לפניות הציבור.

דוד ביטן: זה בסדר גמור.

דוד ביטן: הוועדה לפניות הציבור המליצה על זה, יושב-ראש הוועדה – זה חוק שלו, הוא יקדם את זה מהר ונגמור את העניין.

דוד ביטן: עם כל הכבוד לוועדת החוקה, יש לה אלף חוקים, שתדון בהם.

<ארבל אסטרחן: יש לה סמכויות רבות, תשנו את הסמכויות.

דוד ביטן: אני לא רוצה לשנות כלום.

דוד ביטן: אני יכול להעביר לאן שאני רוצה.

דוד ביטן: הצעה לסדר-היום בנושא: אישור כריית פוספטים בשדה בריר והפגיעה הצפויה בתושבי ערד והסביבה, של חבר הכנסת עודד פורר, אליעזר מוזס, דב חנין, תמר זנדברג, טלי פלוסקוב ויחיאל חיליק בר.

דוד ביטן: כל כך הרבה חברי כנסת על הצעה לסדר אחת?

דוד ביטן: הפוספטים חשובים פה?

אלי אלאלוף: 200 מיליון דולר למדינה.

עודד פורר: זה לא הפוספטים, זה הבריאות של תושבי ערד חשובה.

דוד ביטן: זה נכון.

דוד ביטן: אז מה הבעיה פה?

עודד פורר: אנחנו ביקשנו להעביר את זה לוועדת הכלכלה.

עודד פורר: הרוב ביקשו כלכלה, אבל חבר הכנסת טיבי ביקש בריאות, ואז גם מישהו ביקש פנים.

עודד פורר: ולכן זה הגיע לפה.

עודד פורר: אנחנו ביקשנו את ועדת הכלכלה.

עודד פורר: לכן זה הגיע לפה.

דוד ביטן: כל המציעים ביקשו כלכלה?

עודד פורר: כן.

דוד ביטן: מי בעד ועדת הכלכלה?

דוד ביטן: מי נגד?

דוד ביטן: מי נמנע?

דוד ביטן: בעד – רוב

דוד ביטן: נמנעים – 1 ההצעה להעביר את הנושא לדיון בוועדת הכלכלה נתקבלה.

דוד ביטן: יושב-ראש ועדת העבודה והרווחה נמנע.

דוד ביטן: מה קרה?

אלי אלאלוף: כי זה היה דיון - - -

דוד ביטן: אז בואו נחזור חזרה להחלטה מי יהיה היושב-ראש של הוועדה המשותפת.

אלעזר שטרן: מרכז הליכוד נגמר אתמול.

דוד ביטן: יש לנו עוד ועדה לפי חוק שירות לאומי אזרחי, התשע"ד-2014.

דוד ביטן: השר ביקש מאתנו להקים ועדה בהתאם לחוק, ועדה מוועדות הכנסת, כפי שתקבע ועדת הכנסת לעניין זה.

<ארבל אסטרחן: לא קבעו בחוק איזו ועדה.

דוד ביטן: לא קבעו איזו ועדה.

דוד ביטן: ביקשו מאתנו לעשות את זה כוועדה משותפת לוועדת החוץ והביטחון ולוועדת העבודה והרווחה.

דוד ביטן: בעניין הזה צריך לעשות רביזיה אמיתית, כיוון שיש כל מיני עמותות שהפרשנות של המשנה ליועצת המשפטית לממשלה, שנותנת פרשנות רחבה מדי מי יכול לקבל שירות לאומי.

דוד ביטן: בסופו של דבר גם היא אומרת שהפרשנות הזאת גדולה, ואם הקריטריונים יצומצמו אז גם הם לא יקבלו.

דוד ביטן: אין שום היגיון שלעמותות כמו "בצלם" יש תקנים לשירות לאומי.

דוד ביטן: שירות לאומי מיועד לדברים אחרים, אבל לא לדברים האלה.

דוד ביטן: אבל זה כהערת אגב שלי.

<יואב ארבל: אני היועץ המשפטי של הרשות לשירות לאומי אזרחי.

<יואב ארבל: מדובר על החוק שמסדיר את המסלול החרדי, שעבר במסגרת מתווה השוויון בנטל.

<יואב ארבל: השר אריאל, שהוא השר האחראי על השירות, ביקש.

דוד ביטן: רק על המסלול החרדי?

אלי אלאלוף: כן.

דוד ביטן: אולי נשלח חרדים ל"בצלם".

דוד ביטן: זה באמת רעיון טוב.

<יואב ארבל: השר ביקש שזה יועבר לוועדת העבודה, הרווחה והבריאות, מכיוון שמסורתית - - -

דוד ביטן: אבל הקמנו ועדה.

דוד ביטן: מי ביקש להקים ועדה משותפת?

דוד ביטן: אני לא החלטתי על זה על דעת עצמי.

<ארבל אסטרחן: זה היה בהתייעצות עם היועצת המשפטית של ועדת החוץ והביטחון.

אלעזר שטרן: מה זה משנה מה השר ביקש?

אלעזר שטרן: זה אורי אריאל, מה זה משנה מה הוא ביקש?

דוד ביטן: זה מה שקיבלתי, שמדובר בצבא ורווחה.

<יואב ארבל: אם אפשר להסביר את הבקשה של השר.

דוד ביטן: אין בעיה.

דוד ביטן: שר החקלאות ביקש ועדת הרווחה, והבקשה נדחית.

אלי אלאלוף: אם היא נדחתה, אז נדחתה.

אלי אלאלוף: למה לדחות?

דוד ביטן: כי יש היגיון לעשות ועדה משותפת.

דוד ביטן: שתהיה ועדה משותפת, מה קרה?

דוד ביטן: אני לא מבין מה העניין.

אלי אלאלוף: אני בעד ועדה משותפת.

דוד ביטן: אמרתי שהבקשה של שר החקלאות לעשות את זה רק בוועדת העבודה והרווחה נדחית.

אלי אלאלוף: אני מסכים אתך.

אלעזר שטרן: השירות הלאומי אזרחי הוא תחליף לשירות צבאי.

אלעזר שטרן: כשאתה שם אחד מול השני, נכון שזה יהיה בוועדה משותפת.

דוד ביטן: אמרתי שהבקשה של השר נדחית.

דוד ביטן: אפילו יושב-ראש הוועדה מסכים.

אלעזר שטרן: זה ברור גם למה השר רצה.

<יואב ארבל: אשמח להסביר את הבקשה של השר.

<יואב ארבל: מסורתית לאורך כל השנים, כל הכללים של המסלולים האזרחיים האלה נדונו בוועדת העבודה, הרווחה והבריאות.

דוד ביטן: עדיין הוועדה שותפה.

דוד ביטן: זה לא שהיא לא שותפה.

אלעזר שטרן: מסורתית היו שרים ישרים במשרד החקלאות.

אלי אלאלוף: מי הוועדה המובילה?

<ארבל אסטרחן: אנחנו הצענו חוץ וביטחון.

דוד ביטן: לא.

דוד ביטן: אם עד היום היה רק הרווחה, אז הוא צריך להיות היושב-ראש, לא ועדת חוץ וביטחון.

דוד ביטן: אתה תהיה.

דוד ביטן: בעניין ההרכב, אלי, מה הבעיה פה?

דוד ביטן: אני לא רוצה לשים את אביגדור ליברמן חבר ועדה.

דוד ביטן: הוא לא יבוא.

אלי אלאלוף: אתה אמרת.

דוד ביטן: אנחנו הצענו את אורלי לוי אבקסיס.

דוד ביטן: היא תבוא לוועדה.

דוד ביטן: לעומת זאת אביגדור לא בטוח שיבוא, אז חבל.

חמד עמאר: אורלי לוי מטעמנו.

אלי אלאלוף: חברת הכנסת אורלי לוי, בצורה לא הגונה ולא חברתית ולא הגיונית, תוקפת את ניהול הישיבות בנושא הזה של שירות אזרחי, ובמיוחד את היושב-ראש.

אלי אלאלוף: היא לא יכולה לשבת.

אלי אלאלוף: לכן המלצתי להחליף אותה באחד מהסיעה שלה.

חמד עמאר: אנחנו מחליטים, אנחנו והסיעה שלנו נחליט מי יהיה חבר בוועדה.

חמד עמאר: אורלי לוי מבחינתנו היא חברה שם.

חמד עמאר: יש לנו כל הסמכות להחליט מי יהיה.

דוד ביטן: זה לא מדויק.

דוד ביטן: בנושא של ועדות משותפות, יושב-ראש הוועדה יכול להמליץ, וההמלצה שלו היא לא.

חמד עמאר: אבל אנחנו יודעים, ואתה אמרת דברים מאוד חשובים בהתחלה.

חמד עמאר: לכן אנחנו ממליצים שאורלי לוי תגיע לוועדה והיא יכולה להיות שותפה.

אלי אלאלוף: היא לא הביאה לידיעת

אלי אלאלוף: כם את התגובה של היועץ המשפטי של הכנסת, תגובה מאוד חריפה ונוזפת.

אלי אלאלוף: בוודאי היא לא הביאה לכם את זה.

חמד עמאר: אורלי לוי עושה עבודה מצוינת.

אלי אלאלוף: לא בנושא הזה.

חמד עמאר: היא מגיעה לוועדות והיא מעורבת מאוד חזק בנושא הזה.

דוד ביטן: יש בעיה.

דוד ביטן: גם אם נקבל את ההמלצה שלך, מי שיהיה מהצד שלהם זה אביגדור ליברמן בוועדת החוץ והביטחון.

דוד ביטן: עדיף שאורלי תהיה ולא אביגדור.

חמד עמאר: אורלי תהיה שותפה פעילה מאוד.

דוד ביטן: מטעם ועדת החוץ והביטחון: חברי הכנסת יואב קיש, ענת ברקו, מנחם אליעזר מוזס, מייקל אורן, עמיר פרץ, עמר בר-לב ועפר שלח.

דוד ביטן: מטעם ועדת העבודה והרווחה: חברי הכנסת נורית קורן, יעקב מרגי, שולי מועלם-רפאלי, אלי אלאלוף, איימן עודה, אורלי לוי אבקסיס ואילן גילאון.

דוד ביטן: ההרכב הסיעתי: הליכוד שלושה, ש"ס אחד, יהדות התורה אחד, הבית היהודי אחד, כולנו שניים, המחנה הציוני שניים, הרשימה המשותפת אחד, מרצ אחד, ישראל ביתנו אחד, יש עתיד אחד.

דוד ביטן: סך הכול 14 חברים, שבעה מכל ועדה.

דוד ביטן: יו"ר הוועדה יהיה יושב-ראש ועדת העבודה.

ישראל אייכלר: יש אפשרות לממלא מקום אוטומטי?

דוד ביטן: באופן טבעי יש.

חמד עמאר: זו לא ועדת חוץ וביטחון, אתה יכול להגיע.

דוד ביטן: זה לפי הכללים הרגילים.

דוד ביטן: מי בעד ההצעה, כפי שקראתי אותה?

דוד ביטן: מי נגד?

דוד ביטן: מי נמנע?

דוד ביטן: בעד – רוב

דוד ביטן: נמנעים – אין ההצעה בעניין הוועדה שתידון בנושא והרכב הוועדה נתקבלו.

דוד ביטן: פה אחד.

דוד ביטן: תודה רבה.

דוד ביטן: אנחנו עוברים להצעת חוק חסינות חברי הכנסת, זכויותיהם וחובותיהם (תיקון מס' 43) (קובלנות), התשע"ו-2015.

דוד ביטן: אתם יודעים שיש חסינות לחברי הכנסת בעניין של תביעות פליליות כאלה ואחרות.

דוד ביטן: יש בחוק אפשרות שכתב האישום יוגש על-ידי היועץ המשפטי לממשלה, ויש אפשרות נוספת שיוגש כתב אישום במסגרת קובלנה פרטית, שאדם פרטי יכול להגיש נגד אדם פרטי כתב אישום פלילי.

דוד ביטן: זה בדרך כלל חל על תקיפה, לשון הרע וכדומה.

דוד ביטן: יש סעיפים בחוק.

דוד ביטן: משום מה היה פסק-דין ב-2012 ששופטת קבעה שקובלנה פרטית יכולים להגיש נגד חברי כנסת, בניגוד לחוק החסינות.

דוד ביטן: זאת לא הייתה הכוונה של חוק החסינות.

דוד ביטן: על פסק-הדין הזה לא הייתה תגובה שלנו, לא הייתה תגובה של היועץ המשפטי לממשלה.

דוד ביטן: החלטנו לא להשאיר את זה באוויר ולעשות תיקון לחוק, שחל גם על קובלנות פליליות.

דוד ביטן: בבקשה, תסבירי.

<ארבל אסטרחן: הדברים מדויקים, רק אוסיף קצת.

<ארבל אסטרחן: היום לפי חוק החסינות, סעיף 4 קובע שכתב אישום נגד חבר כנסת, בעבירה שסעיף 1 אינו חל עליה – שזה סעיף החסינות המהותית, שאי-אפשר להגיש כתב אישום – שנעברה בזמן היותו חבר כנסת או לפני שהיה חבר כנסת, יוגש באישור היועץ המשפטי לממשלה.

דוד ביטן: היום?

<ארבל אסטרחן: היום.

דוד ביטן: פנינו ליועץ המשפטי והראינו לו את הנוסח.

<ארבל אסטרחן: נכון.

<ארבל אסטרחן: נמצאים פה נציגי משרד המשפטים.

<ארבל אסטרחן: כשמדובר בכתב אישום, גם יש פרוצדורה שלמה, שחבר כנסת יכול לקבוע שתיקבע לו חסינות, מעילות שונות שקבועות בחוק.

<ארבל אסטרחן: לעומת זאת, אין הסדרה בנושא של קובלנה פלילית.

<ארבל אסטרחן: לא זכור לי שהנושא עלה.

דוד ביטן: אין הרבה קובלנות פליליות שהוגשו.

<ארבל אסטרחן: נכון.

<ארבל אסטרחן: לפני כשלוש שנים ראינו כותרת בעיתון שאמרה: בית המשפט: לח"כ מכהן אין חסינות בפני קובלנה פרטית.

<ארבל אסטרחן: הנושא הזה באמת לא עבר אותנו, גם לא היינו בכלל מודעים להליך הזה שהתעורר, לא מצד חבר הכנסת ולא מצד בית המשפט.

<ארבל אסטרחן: אנחנו חשבנו שהנושא הזה הוא בעייתי למדי, כי אומנם גם כשמדובר בהליך אזרחי, אפשר לפתוח הליך אזרחי נגד חבר כנסת ובמקרה כזה הוא צריך לקחת עורך-דין.

<ארבל אסטרחן: אבל כאן מדובר בהליך פלילי על כל ההשלכות של הליך פלילי מבחינת ההתנהלות של ההליך, מבחינת העניין שהדבר הזה יכול להסתיים בהרשעה פלילית.

<ארבל אסטרחן: במקרים מסוימים הרשעה פלילית עם קלון גם יכולה להעיף חבר כנסת מהכנסת.

דוד ביטן: על אילו עבירות זה חל?

<ארבל אסטרחן: בגלל שהנושא הזה של קובלנה פרטית הוא חריג לכלל שמי שפותח בהליך פלילי זה המדינה כמאשימה, יש רשימה סגורה של עבירות שנחשבות עבירות קלות יותר, שבהן יכול לפתוח אדם פרטי.

<ארבל אסטרחן: יש רשימה של כ-20 חוקים שקובעים דברים כאלה.

<ארבל אסטרחן: למשל, עבירות לפי חוק למניעת מפגעים, לפי חוק אוויר נקי, לפי חוק זכות יוצרים, פקודת סימני מסחר.

<ארבל אסטרחן: מה שיכול להיות רלוונטי יותר לגבי חברי כנסת זה עבירות לפי חוק הבחירות לכנסת, חוק הרשויות המקומיות (בחירות) והגנת הפרטיות.

<ארבל אסטרחן: עבירת לשון הרע יכולה להיות עבירה של קובלנה, כי זה משהו שיכול במקרים מסוימים להיות רלוונטי - - -

דוד ביטן: למרות שלפי החוק החסינות זה ממש חל על הנושא של חופש הביטוי.

<ארבל אסטרחן: נכון.

<ארבל אסטרחן: אבל חבר כנסת יצטרך לקחת עורך-דין, להתגונן בבית-משפט, לטעון חסינות, ואם טענת החסינות תתקבל ההליך ייפסק.

<ארבל אסטרחן: אבל אפשר לפתוח בהליך, וזה מה שמוצע כרגע למנוע.

אלעזר שטרן: למה דווקא לבחירות זה לא רלוונטי?

דוד ביטן: רלוונטי גם.

אלעזר שטרן: למה צריך להחיל את זה?

דוד ביטן: זה חל בקובלנה פרטית.

דוד ביטן: יש בחוק מספר סעיפים שחלים על קובלנה פרטית.

<ארבל אסטרחן: מה שמוצע לקבוע, שאם רוצים להגיש קובלנה נגד חבר כנסת, הדבר ייעשה בהסכמת היועץ המשפטי לממשלה.

<ארבל אסטרחן: ואז היועץ המשפטי לממשלה יבחן קודם כל האם מדובר בעניין שבמילוי תפקידו של חבר כנסת, שאז אי-אפשר לנהל שום הליך נגדו.

<ארבל אסטרחן: הוא יבחן האם יש איזשהו תשתית לקיום הליך פלילי, וזה לא סתם עניין של הטרדה.

דוד ביטן: שיחולו אותם כללים, זה מה שאנחנו רוצים.

אלעזר שטרן: אני אגיד למה אני שואל על הליך הבחירות, כיוון שכאילו אנחנו מקנים לחבר הכנסת פה זכות כתוצאה מהליך הבחירות.

דוד ביטן: לא, אתה טועה בגדול.

אלעזר שטרן: לא, אני לא טועה.

אלעזר שטרן: הוא נבחר לכנסת כתוצאה מהליך בחירות, ולכן בזכות הליך הבחירות יש לו חסינות.

דוד ביטן: לא שיש לו חסינות.

אלעזר שטרן: אני מבין.

אלעזר שטרן: רק יש לו מכשולים בדרך לתביעה.

דוד ביטן: אתן לך דוגמה לגבי הליך הבחירות.

דוד ביטן: בדרך כלל יוצא דוח של מבקר המדינה.

דוד ביטן: אם מבקר המדינה חושב שנעברה עבירה, הוא מעביר את זה ליועץ המשפטי לממשלה.

דוד ביטן: ניקח לדוגמה שבעניין הזה מישהו הגיש קובלנה פרטית.

דוד ביטן: אנחנו רוצים שכל ההליכים הפליליים נגד חברי כנסת, כמו שהתכוונו לזה מראש בחוק, יהיו על-ידי היועץ המשפטי לממשלה.

דוד ביטן: הוא יחליט אם כן או לא.

דוד ביטן: ישקול את כל השיקולים.

דוד ביטן: ואם הוא לא יסכים להגשה, זה מגיע פה לכנסת.

<ארבל אסטרחן: לא מוצע שזה מה שיקרה.

דוד ביטן: מה שהיום חל.

<ארבל אסטרחן: זה לא כתב אישום.

<ארבל אסטרחן: אם אדם פרטי רוצה להגיש קובלנה נגד חבר כנסת, הוא יפנה קודם ליועץ המשפטי לממשלה, שיבחן את העניין.

<ארבל אסטרחן: ואם הוא יסכים, אותו אדם יוכל לעשות כך.

דוד ביטן: כך את רוצה לעשות את זה, לא שהיועץ המשפטי יחליט?

<ארבל אסטרחן: היועץ המשפטי יסכים.

<ארבל אסטרחן: אגיד גם למה זה דומה, וזה דבר שלא הזכרתי.

<ארבל אסטרחן: היום לפי חוק סדר הדין הפלילי שמקים את עניין הקובלנה כתוב:

<ארבל אסטרחן: לא תוגש קובלנה על עובד המדינה בשל מעשה שעשה תוך מילוי תפקידו, אלא בהסכמת היועץ המשפטי לממשלה.

דוד ביטן: חשבתי שהיועץ המשפטי יקבע הכול, אבל לא משנה.

דוד ביטן: משרד המשפטים, בבקשה.

<מיכל גולד: בעיקרון העמדה העקרונית שלנו היא שאנחנו בכלל רוצים לבטל את מוסד הכוונה הפלילית.

<מיכל גולד: גם הייתה איזושהי הצעת חוק ממשלתית בעניין ואנחנו מתכוונים להביא את זה בפני שרת המשפטים בימים הקרובים כדי לקדם את הליכי החקיקה.

דוד ביטן: רעיון מצוין.

דוד ביטן: זה פותר לנו את הבעיה בכלל.

<מיכל גולד: אם הייתם ממתינים זה בכלל היה מצוין והיינו כבר מבטלים את הכול, אבל זה לשיקולכם.

<מיכל גולד: לעניין הזה אני חייבת להגיד, שכמו שציינה ארבל, לא מדובר פה בתוך מילוי תפקידו, שזה משהו שהיועץ יכול לבדוק שאם זה בתוך מילוי תפקידו לתת לו את ההגנה.

<מיכל גולד: אלא משהו שגם אם זה לא בתוך מילוי תפקידו ואפילו אם זה לפני שהוא היה חבר כנסת, שזה משהו שהוא קצת יותר רחב.

דוד ביטן: אבל היועץ המשפטי יכול להחליט שהוא מסכים, אין בעיה.

דוד ביטן: בשביל זה יש יועץ משפטי לממשלה, לא?

דוד ביטן: קודם כל, כל הכבוד ליועצת המשפטית של הוועדה שהפנתה את תשומת לבי לעניין הזה, ואז עשינו הצעת תיקון בעניין הזה, שאנחנו מביאים אותה לקריאה ראשונה.

<ארבל אסטרחן: אני רוצה לקרוא את הנוסח בבקשה.

<ארבל אסטרחן: סעיף 1 הוא איזושהי הבהרה בעניין אחר.

<ארבל אסטרחן: אתחיל מסעיף 2 שמונח בפניכם.

<ארבל אסטרחן: מה שמוצע להוסיף לחוק החסינות זה סעיף שכותרתו תהיה "קובלנה פלילית" והוא יאמר: "לא תוגש קובלנה פלילית נגד חבר הכנסת בקשר לעבירה שנעברה בזמן היותו חבר כנסת או לפני שהיה לחבר הכנסת, אלא בהסכמת היועץ המשפטי לממשלה.

<ארבל אסטרחן: היועץ המשפטי לממשלה יודיע לחבר הכנסת וליושב ראש הכנסת על בקשה להגיש קובלנה פלילית שנמסרה לו וכן על החלטתו בבקשה".

דוד ביטן: למה את לא מכניסה גם את יושב-ראש ועדת הכנסת?

<ארבל אסטרחן: כי בכתב אישום יש לוועדת הכנסת תפקיד.

<ארבל אסטרחן: חבר כנסת יכול לפנות ולבקש.

<ארבל אסטרחן: פה הוא לא יכול לפנות.

<ארבל אסטרחן: לא אכפת לי להוסיף, אבל אין לך תפקיד.

דוד ביטן: אין צורך.

<ארבל אסטרחן: זה רק הודעה, רק ליידע.

<ארבל אסטרחן: מוצעת כאן הוראת מעבר.

<ארבל אסטרחן: היות שעד היום לא היה צריך אישור, אז אם במקרה הוגשה קובלנה נגד חבר כנסת, על קובלנה פלילית נגד חבר כנסת שביום תחילתו של חוק זה תלויה ועומדת בבית המשפט לא יחולו ההוראות האלה, והיא תמשיך להתנהל לפי הדין הקודם.

<ארבל אסטרחן: סעיף 1 הוא תיקון מבהיר.

<ארבל אסטרחן: היום, כשמדובר בכתב אישום שמגיש היועץ המשפטי לממשלה, כתוב שלחבר כנסת יש 30 ימים שבהם הוא יכול להודיע שהוא מבקש דיון בוועדת הכנסת לקביעת חסינות, וחייבים לחכות את 30 הימים האלה.

<ארבל אסטרחן: ביום ה-31 אפשר להגיש כתב אישום, אם הוא לא ביקש כלום.

<ארבל אסטרחן: התעוררו מקרים שבהם חבר כנסת אמר:

<ארבל אסטרחן: אני מסכים שתגישו את כתב האישום, אני לא רוצה לחכות את כל 30 הימים.

<ארבל אסטרחן: עד היום החוק לא אפשר את זה.

<ארבל אסטרחן: אז מוצע לקבוע שאם הוא הודיע בכתב לפני חלוף התקופה שהוא לא מבקש חסינות, אפשר יהיה להגיש את כתב האישום קודם.

דוד ביטן: משרד המשפטים, תוך כמה זמן לדעתכם תבטלו את הקובלנה הפרטית?

<מיכל גולד: אנחנו נביא את זה בפני השרה בימים הקרובים.

דוד ביטן: אנחנו נעביר את זה בקריאה ראשונה, לא נמשיך את זה בקריאה שנייה ושלישית, נחכה שלושה חודשים.

דוד ביטן: בסדר?

<מיכל גולד: מצוין.

<ארבל אסטרחן: שהם יבטלו.

<ארבל אסטרחן: שיעשו תיקון עקיף.

דוד ביטן: שלושה חודשים זה לא נורא.

דוד ביטן: ניתן לכם את האופציה הזאת.

<מיכל גולד: נשמח מאוד.

<ארבל אסטרחן: אני מקווה שהדיון הזה לא יעורר רעיונות אצל אנשים.

דוד ביטן: יכול להיות.

אלעזר שטרן: יש חסינות גם על עבירות שבוצעו לפני שאדם היה לחבר כנסת?

<ארבל אסטרחן: לא מהותית.

<ארבל אסטרחן: החסינות המהותית, שאומרת שאי-אפשר לנהל נגדך שום הליך פלילי או אזרחי, היום או בעתיד, חלה רק על דברים שנעשו בעת מילוי התפקיד ובקשר לזה.

<ארבל אסטרחן: אבל על דברים שנעשו לפני מילוי התפקיד יש חסינות פרוצדוראלית.

<ארבל אסטרחן: כתב האישום צריך להיות מוגש באישור היועץ ויש פרוצדורה.

אלעזר שטרן: והליך הבחירות הוא חלק מזה?

<ארבל אסטרחן: נכון.

<ארבל אסטרחן: זה אף פעם לא יהיה בקשר למילוי התפקיד.

דוד ביטן: משרד המשפטים, מעירים לי פה שכדאי שנסיים את זה, ואם תסיימו מהר, כי בדרך כלל לוקח זמן בממשלה, אז תעשו תיקון שזה מבוטל.

עמר בר-לב: כיוון שהצעת החוק הובאה לוועדה ועדיין לא באה בפני ועדת שרים לחקיקה, רצינו לבקש - - -

דוד ביטן: אנחנו לא צריכים.

דוד ביטן: ועדת הכנסת לא צריכה לעבור ועדת שרים לחקיקה.

דוד ביטן: זה סעיף בתקנון שאני ראיתי אותו, ולכן אנחנו מריצים את זה הרבה יותר מהר לטובות חקיקה של הוועדה, לא שלי באופן אישי.

עמר בר-לב: אין בעיה.

עמר בר-לב: העניין הוא שמבחינתנו כממשלה, כל עוד אין החלטה של ועדת שרים, ברירת המחדל היא להתנגד.

דוד ביטן: השרים יכולים להצביע בכנסת, זה מה שהם יכולים לעשות.

עמר בר-לב: ברירת המחדל היא להתנגד מבחינה פורמאלית, ולכן היינו רוצים להביא את זה לוועדת שרים.

דוד ביטן: אין צורך.

דוד ביטן: אנחנו לא מביאים שום דבר לוועדת שרים.

דוד ביטן: הם יכולים לבוא לכנסת ולהרים את היד, כמו כולם.

דוד ביטן: יש את זה בתקנון של הכנסת.

דוד ביטן: רק ועדת הכנסת יכולה לעשות את זה.

עמר בר-לב: זה מבחינת יוזמת ועדה, זה לא מבחינת העמדה של הממשלה.

דוד ביטן: מי בעד?

דוד ביטן: מי נגד?

דוד ביטן: בעד – רוב

דוד ביטן: נמנעים – אין

דוד ביטן: תודה רבה.